VLÁDA  SLOVENSKEJ  REPUBLIKY

N Á V R H

UZNESENIE  VLÁDY  SLOVENSKEJ  REPUBLIKY
č.
                                                               z

k návrhu na zrušenie úloh z uznesení vlády SR za Ministerstvo dopravy, 
pôšt a telekomunikácií

Číslo materiálu:
Predkladateľ:          minister dopravy, pôšt a telekomunikácií

Vláda

A.	zrušuje
  A.1. úlohu v bode B. 3 uznesenia vlády SR č. 748 z 10. 10. 1995 pre ministra dopravy, pôšt a telekomunikácií, ministra pôdohospodárstva  - zabezpečiť plnenie opatrení na riešení problémov v riadení, financovaní a obsahu vzdelávania a prípravy v stredných odborných učilištiach a strediskách praktického vyučovania, ktoré sú uvedené v prílohe tohto uznesenia, č. 6 v nadväznosti na opatrenie č. 5 uskutočniť racionalizačné opatrenia v sieti SOU a ostatných stredných školách,

A.2. úlohu v bode B.3 uznesenia vlády SR č. 378 z 27. 5. 1997 pre podpredsedu vlády SR a ministra financií, ministra dopravy, pôšt a telekomunikácií, ministra pôdohospodárstva  – v prípadoch nedodržiavania rozpočtovej disciplíny a vzniku ďalších neuhradených záväzkov rozpočtových a príspevkových organizácií vyvodzovať postihy voči zodpovedným pracovníkom týchto rozpočtových a príspevkových organizácií v zmysle Zákonníka práce,   

      A.3.  úlohu v bode B.1 uznesenia vlády SR č. 369 z 26. 5. 1998 pre ministra dopravy, pôšt a telekomunikácií – využívať poznatky z vybavovania petícií a sťažností v kontrolnej činnosti s cieľom zvýšiť úroveň riadenia na všetkých stupňoch štátnej správy,

      A.4.  úlohu v bode B.6 uznesenia vlády SR č. 461 zo 7. 7. 1998 pre ministra dopravy, pôšt a telekomunikácií – postupne dobudovávať vnútorné štruktúry orgánov kontroly pôsobiacich v kontrolnom systéme štátnej správy SR, najmä s obsadzovaním plánovaného počtu pracovníkov  kontroly odborne spôsobilými pracovníkmi,

      A.5. úlohu v bode B.7 uznesenia vlády SR č. 461 zo 7. 7. 1998 pre ministra dopravy, pôšt a telekomunikácií – vytvárať podmienky pre pracovníkov vykonávajúcich kontrolnú činnosť na kvalitnú prípravu a výkon kontroly, vrátane následnej kontroly vyvodzovania osobnej zodpovednosti zamestnancov, ktorí nesplnili prijaté opatrenia na odstránenie zistených nedostatkov,

      A.6. úlohu v bode B.8 uznesenia vlády SR č. 461 zo 7. 7. 1998 pre ministra dopravy, pôšt a telekomunikácií – zabezpečiť dôslednú realizáciu výsledkov z vykonaných kontrol vrátane dohliadnutia na kontrolné materiály, ktoré boli odstúpené orgánom činným v trestnom konaní,

      A.7. úlohu v bode B.10 uznesenia vlády SR č. 461 zo 7. 7. 1998 pre ministra dopravy, pôšt a telekomunikácií – zabezpečovať vhodné kombinácie rôznych efektívnych foriem sústavného vzdelávania s aktívnou účasťou účastníkov vzdelávacích kurzov, vrátane individuálnej prípravy za účasti domácich a zahraničných odborníkov,

      A.8. úlohu v bode B.11 uznesenia vlády SR č. 461 zo 7. 7. 1998 pre ministra dopravy, pôšt a telekomunikácií – spolupracovať so vzdelávacími inštitúciami s cieľom získania nových poznatkov o kontrole a ich ďalšieho uplatňovania v kontrolnej činnosti,

      A.9. úlohu v bode B.16 uznesenia vlády SR č. 461 zo 7. 7. 1998 pre ministra dopravy, pôšt a telekomunikácií – vytvárať vhodné podmienky a dohliadať na zlepšenie preventívnej zdravotnej starostlivosti pre všetkých aktívnych pracovníkov kontroly,

     A.10. úlohu v bode B.2 uznesenia vlády SR č. 875 zo 6. 10. 1999 pre ministra dopravy, pôšt a telekomunikácií – zabezpečiť v riadených rezortoch vykonanie pravidelnej kontroly plnenia Programu hospodárnosti a výsledky kontroly predkladať vedeniu príslušných orgánov,

     A.11. úlohu v bode B.1 uznesenia vlády SR č. 927 z 27. 10. 1999, pre podpredsedu vlády SR a ministra financií, pre ministra dopravy, pôšt a telekomunikácií  – využiť materiál sociálno-ekonomická analýza a perspektívy rozvoja Žilinského kraja pri vypracovaní príslušných rozvojových dokumentov a pri navrhovaní legislatívnych a ekonomických opatrení,

     A.12. úlohu v bode B.3 uznesenia vlády SR č. 78 z 9. 2. 2000 pre podpredsedu vlády SR a ministra financií, pre ministra dopravy, pôšt a telekomunikácií – zabezpečiť podľa vecnej príslušnosti spoluprácu s Radou vlády SR pre prevenciu kriminality v oblasti spolupráce SR s Komisiou OSN pre prevenciu kriminality a trestnú justíciu a inými medzinárodnými subjektami prevenciu v zmysle schváleného návrhu,

     A.13. úlohu v bode B.2 uznesenia vlády SR č. 606 z 9. 8. 2000 pre ministra dopravy, pôšt a telekomunikácií – kontrolovať plnenie úloh PRENAME vo Výbore vlády PRENAME na úrovni štátnych tajomníkov,

     A.14. úlohu v bode B.1 uznesenia vlády SR č. 846 z 5. 9. 2001 pre ministra dopravy, pôšt a telekomunikácií – zabezpečiť vykonávanie finančnej kontroly predvstupových prostriedkov v súlade s týmito postupmi;

Vykonajú: podpredseda vlády SR a minister financií
 minister dopravy, pôšt a telekomunikácií
 minister pôdohospodárstva